ในโลกที่มีการเปลี่ยนแปลงอยู่เสมอ การปรับตัวให้เข้ากับสภาพแวดล้อมและสิ่งต่าง ๆ รอบข้างจึงถือได้ว่าเป็นทักษะที่สำคัญอย่างมาก เราจึงได้มีการออกแบบหลักสูตร Life Skills ทักษะในการใช้ชีวิตที่เด็ก ๆ ไม่สามารถเรียนรู้ได้จากห้องเรียนขึ้น เพื่อให้เขาได้มีทักษะชีวิตแห่งอนาคต เรียนรู้สิ่งที่จำเป็นในการดำเนินชีวิตสำหรับยุคศตวรรษที่ 21 เช่น ทักษะการคิดอย่างเป็นระบบ ความคิดสร้างสรรค์ การตัดสินใจ และการเข้าใจผู้อื่น เพื่อให้เขาสามารถแก้ไขปัญหาเฉพาะหน้า ปรับตัว และดำเนินชีวิตได้อย่างมีความสุขได้แม้จะมีการเปลี่ยนแปลงหรือเหตุการณ์ต่าง ๆ เกิดขึ้น ทำไมเด็ก ๆ ถึงควรพัฒนา Life Skills ค่ายปิดเทอม Summer Camp Thailand จาก SMART i ได้มีหลักสูตร Life Skills เพื่อให้เด็ก ๆ ได้พัฒนาทักษะการใช้ชีวิต เนื่องจากในปัจจุบันเป็นโลกแห่งเทคโนโลยีที่ทุกสิ่งทุกอย่างนั้นเกิดขึ้นและเปลี่ยนแปลงไปอย่างรวดเร็วอยู่เสมอ การเรียนรู้ที่จะปรับตัวและใช้ชีวิตในยุคแห่งอนาคตนี้อย่างสร้างสรรค์จึงเป็นสิ่งที่จะช่วยให้เด็ก ๆ ได้ฝึกฝนที่จะก้าวเป็นผู้ที่สามารถใช้ชีวิตได้อย่างมีเหตุผล เลือกใช้ชีวิตได้อย่างเหมาะสม คุ้มค่า และมีความสุขได้อย่างแท้จริง จุดเด่นของหลักสูตร Life Skills  ทำให้เด็ก ๆ ได้เรียนรู้ทักษะชีวิตสำหรับยุคปัจจุบัน  ทำให้เด็ก ๆ สามารถใช้กระบวนการ Design Thinking เพื่อใช้แก้ไขปัญหาที่ซับซ้อน  ทำให้เด็ก ๆ ได้เรียนรู้โปรแกรม Micro Bit เพื่อนำมาใช้แก้ไขปัญหาในชีวิตจริง  ทำให้เด็ก ๆ ได้ลงมือนำเสนอโครงงาน จัดมินินิทรรศการ จากกระบวนการ Design Thinking  ทำให้เด็ก ๆ ได้ฝึกสังเกตสิ่งต่าง ๆ รอบตัว  ทำให้เด็ก ๆ ได้ฝึกฝนการทำงานร่วมกับผู้อื่น รับฟังผู้อื่นอย่างเข้าใจ และไม่ด่วนตัดสิน